# Kasketenn

Ur gasketenn a zo un tog graet pe e danvez gwiadet, pe e lêr, pe en ur materi kenaoz, ha dezhañ ul lerbenn da wareziñ an daoulagad diouzh an heol. Kar eo d'ar c'hepi douget en arme, met meur a seurt kasketenn zo, hag a zo bet, abaoe deroù hec'h istor.
* Horace Rawlins, golfer, en 1895
* Studierien e Tübingen war-dro 1831 gant o Biedermeiermützen.
* Studierezed eus an Inizi Faero.
* Ur gasketenn vartolod.
* Kasketenn.
* Kasketenn gant logo Wikipedia.
* Kasketenn mekaniker-tren e Finland.

## Yezh

Dont a ra ar ger brezhonek eus ar ger gallek "casquette", savet diwar ar ger "casque", tokarn. E saozneg e vez graet "cap" eus ur gasketenn met ivez eus pennwiskoù all hep lerbenn: koef, boned hag a bep seurt.

## Orin

Peurvuiañ e weler orin ar gasketenn a hiziv er chako a veze gant soudarded ar rejimantoù hungarat war varc'h en XIX$^{vet}$ kantved. Kemeret e voe ar chako en armeoù Buonaparte, ha brudet dre Europa. Abaoe ez eus bet implijet meur a seurt kasketenn en armeoù pe er polisoù pe er postoù pe e kompagnunezhioù trenioù, evel ul lodenn a-bouez eus al lifreoù.
Evit ar bobl e veze graet kasketennoù plad, evit ar vicherourien ha labourerien ar maezoù. En Alamagn evel en Izelvroioù pe Lec'hlenn e veze gwisket ur gasketenn gant ar studierien en XIX$^{vet}$ kanved, en Alamagn e veze anvet Biedermeiermützen.

## Giz

Deuet e oa da vezañ diouzh ar c'hiz adalek penn-kentañ an XIX$^{vet}$ kantved ha douget e veze gant ar vicherourien. Er bloavezhioù 1960 ha 1970 avat e oa aet e maez a c'hiz e Kornogeuropa, dre ma seblante bezañ doare diwar ar maez. Koulskoude e veze gwelet ur seurtkasketenn gant ar merc'hed, evel gant Diana Riggs, e The Avengers. Deuet eo en-dro ar gasketenn en e stumm stadunanat, evel gwisk-penn sportourien ar baseball pe ar golf, dre levezon ar filmoù stadunanat .
Hiziv e plij kentoc'h d'ar re yaouank ha d'ar sportourien gant he zres skañv hag aes.

## Marc'hhouarnerien

Er bloavezhioù 1950 ha 1960 e veze douget ur gasketenn gant ar varc'houarnerien a vicher, ha warni e veze skrivet anvioù ar c'hompagnunezhioù o goprae. Reolennoù nevez zo deuet er vicher, ret e vez lakaat ur pennwisk-gwarez bremañ, ha kuit ar gasketenn.

## Broioù yen

Er broioù yen e weler kasketennoù gant divskouarnioù. Seurt kasketennoù zo bet gwelet en armeoù ivez.

## Gwelet ivez

* tog
* tokarn
* boned

## Kasketennoù

* Lincoln Beachy, karrnijer stadunanat, deroù ar bloavezhioù 1920.
* Poltred Charles de Gaulle e 1942. Kepi a vez graet eus ar seurt kasketenn ofiser, douget en arme c'hall.
* Ur gasketenn e feltr, kalet, anvet Ascot cap e saozneg. A weled gant mondianed ar bloavezhioù 1920.
* Ar c'hrikeder aostralian Sid Barnes gant e gasketenn kriked.
* Kasketenn douget gant ur gwaz yaouank. Er bloavezhioù 1970 ha 1980, e Breizh, e veze liammet ar gasketenn ouzh tud war an oad diwar ar maez .
* Kasketenn stadunanat, doare ar base-ball, anvet trucker hat e saozneg, dre ma vez douget gant bleinerien kamionoù, ha bruderezh warni peurvuiañ.
* Ar jeneral stadunanat Nathan Farragut Twining dindan e gasketenn, hep tamm bruderezh warni.
* Soudard stadunanat (United States Army Rangers) gant e gasketenn labour.
* Kasketenn arme an RDA er bloavezhioù 1960, dezho un divskouarn danvez.
* Kasketenn ar skipailh base-ball Texas Tech Red Raiders.